Diari Oficial de la Generalitat Valenciana


Sumari del DOGV 5752, del 29-04-2008 (2008/5186)

RESOLUCIÓ de 22 d'abril de 2008, del director general del Servici Valencià d'Ocupació i Formació, de modificació de la Resolució de 3 de març de 2008, de delegació de competències en matèria de personal, gestió financera i pressupostària, contractació administrativa i gestió de subvencions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5752

Data del DOGV
:   29-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5186


Data del document
:   22-04-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * administració del personal
    * política pressupostària
    * suport econòmic
    * competència administrativa
    * gestió financera
    * delegació de poders

RESOLUCIÓ de 22 d'abril de 2008, del director general del Servici Valencià d'Ocupació i Formació, de modificació de la Resolució de 3 de març de 2008, de delegació de competències en matèria de personal, gestió financera i pressupostària, contractació administrativa i gestió de subvencions. [2008/5186]  
El 3 de març de 2008 va ser dictada per este organisme Resolució de delegació de competències en matèria de personal, gestió financera i pressupostària, contractació administrativa i gestió de subvencions (DOVC 5719, de 7 de març de 2008). En matèria de contractació administrativa, la delegació continguda en l'esmentada Resolució esta basada en la normativa actualment vigent, sustentada en el Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny. No obstant això, esta Llei quedarà derogada per la Llei 30/2007, de 30 d'octubre, de Contractes del Sector Públic, publicada en el BOE 261, de 31 d'octubre de 2007, l'entrada en vigor de la qual, segons allò que s'ha disposat en la seua disposició final dotze, està prevista per a l'1 de maig de 2008.  
La Llei 30/2007 introduïx nombroses novetats normatives en esta matèria, i entre altres, suprimix la figura del contracte de consultoria i assistència tècnica, que queda subsumit en la figura del contracte de servicis.  
Segons això, és necessari modificar determinats aspectes de la Resolució de 3 de març de 2008, a fi d'adaptar-la al nou text legal d'imminent aplicació.   
En conseqüència, i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per Llei 4/1999, de 13 de gener; i en l'article 63 de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, resolc:  
Primer  
Modificar els epígrafs 2 i 3 del Resolc segon de la Resolució de 3 de març de 2008, que queden redactats com s'indica:  
2. Contractes menors de subministrament  
a) Es delega en els titulars de les direccions generals d'Ocupació i Inserció Laboral i de Formació i Qualificació Professional, en el seu respectiu àmbit d'actuació, l'exercici que la normativa vigent atribuïsca a l'òrgan de contractació per a este tipus de contractes respecte de les unitats adscrites a cada un d'ells, inclosa l'aprovació del gasto, a excepció del que disposen les lletres següents.  
b) Es delega en els/les titulars de les direccions territorials d'Ocupació del SERVEF, l'exercici que la normativa vigent atribuïx a l'òrgan de contractació per a este tipus de contractes, inclosa l'aprovació del gasto, en el seu respectiu àmbit territorial, quant a les unitats, dependències i centres SERVEF de la província, excepció feta dels contractes menors de subministrament que per la seua naturalesa siguen imputables al capítol 6 de gastos.  
c) Els contractes menors de subministrament de béns d'inversió ofimàtica i informàtica, inclosa l'aprovació del gasto, es deleguen en el cap d'Àrea d'Organització i Sistemes d'Informació.  
d) Es delega en el cap d'Àrea de Recursos Humans i Econòmics l'exercici que la normativa vigent atribuïx a l'òrgan de contractació, inclosa l'aprovació del gasto, en la resta de supòsits no previstos en les lletres anteriors.  
3. Contractes menors de servicis.   
3.1. Servicis catalogats en l'annex 2 de la Llei 30/2007 amb la categoria 7 (servicis d'informàtica i servicis connexos)  
En relació amb els contractes menors de servicis de la categoria 7, es delega en el cap d'Àrea d'Organització i Sistemes d'Informació l'exercici de les competències que la normativa vigent atribuïsca a l'òrgan de contractació, inclosa l'aprovació del gasto.  
3.2. Servicis catalogats en l'annex 2 de la Llei 30/2007 amb les categories 5, 6, 8, 9, 10, 11, 12, 13, 21, 22 i 23.  
En relació amb els contractes menors de servicis de les categories referides en este epígraf, es delega en el secretari/a general l'exercici de les competències que la normativa vigent atribuïsca a l'òrgan de contractació, inclosa l'aprovació del gasto.  
3.3. Servicis catalogats en l'annex 2 de la Llei 30/2007 en la resta de categories.  
En relació amb els contractes menors de servicis relatius a la resta de categories:  
a) Es delega en els titulars de les direccions generals d'Ocupació i Inserció Laboral i de Formació i Qualificació Professional, en el seu respectiu àmbit d'actuació, l'exercici que la normativa vigent atribuïsca a l'òrgan de contractació per a este tipus de contractes respecte de les unitats adscrites a cada un d'ells, inclosa l'aprovació del gasto, a excepció del que disposa la lletra b).  
b) Es delega en els/es titulars de les direccions territorials d'Ocupació del SERVEF, l'exercici que la normativa vigent atribuïx a l'òrgan de contractació per a este tipus de contractes, inclosa l'aprovació del gasto, en el seu respectiu àmbit territorial, quant a les unitats, dependències i centres SERVEF de la província.  
c) Es delega en el cap d'Àrea de Recursos Humans i Econòmics l'exercici que la normativa vigent atribuïx a l'òrgan de contractació, inclosa l'aprovació del gasto, en la resta de supòsits no previstos en les lletres anteriors.  
Segon. Entrada en vigor  
La present resolució entrarà en vigor el mateix dia de l'entrada en vigor de la Llei 30/2007 de Contractes del Sector Públic.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan en el termini d'un mes, computat en els termes ja dites, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
València, 22 d'abril de 2008.- El director general del Servici Valencià d'Ocupació i Formació: Luis Lobón Martín.